มิตร ชัยบัญชา
มิตร ชัยบัญชา (28 มกราคม พ.ศ. 2477 - 8 ตุลาคม พ.ศ. 2513) หรือชื่อจริง พันจ่าอากาศโท พิเชษฐ์ ชัยบัญชา (นามสกุลเดิม พุ่มเหม) เริ่มเข้าสู่วงการบันเทิงปลาย พ.ศ. 2499 เป็นพระเอกภาพยนตร์ไทยในช่วง พ.ศ. 2500 - 2513 มีผลงานเด่นในช่วง พ.ศ. 2501 - 2517 ซึ่งเป็นยุคเฟื่องฟูของภาพยนตร์ 16 มม. มีผลงานนับได้ขณะนั้น 266 เรื่อง จากทั้งสิ้น 300 กว่าเรื่อง
ปราโมทย์ ธีระวิวัฒน์
ดาบตำรวจ ปราโมทย์ ธีระวิวัฒน์ (14 มิถุนายน พ.ศ. 2510 — 4 ตุลาคม พ.ศ. 2555) เป็นนักกีฬาแบดมินตันชายชาวไทยประเภทชายคู่ ผู้ซึ่งเป็นแชมป์ประเทศไทย 11 สมัย นอกจากนี้ เขายังเป็นเจ้าของเหรียญทองซีเกมส์ 1999 ที่ประเทศบรูไน, เหรียญเงินเอเชียนเกมส์ 1998 ที่ประเทศไทย และเหรียญเงินเอเชียนเกมส์ 2002 ที่ประเทศเกาหลีใต้ เขามักร่วมทีมกับ พ.อ.ศักดิ์ระพี ทองสาริ และเทศนา พันธ์วิศวาส โดยได้รับการจัดให้อยู่ในอันดับ 2 ของโลกถึง 2 ครั้ง